Catarroja presenta el seu II Pla d'Igualtat
11 març 2022

L'Ajuntament de Catarroja, coincidint amb la celebració de les Jornades pel Dia Internacional de les Dones, ha presentat en el Teatre Auditori el seu II Pla d'Igualtat d'Oportunitats (PMIO). Ho ha fet com a preàmbul a una nova edició de la Escola de Feminisme que ha acostat la participació de les dones en el món dels videojocs amb tres ponents de gran nivell en el seu camp, Gisela Vaquero, Beatriz Olcina i Sara Galiana.

Amb el suport de la consultora especialitzada, Amaltea, des de la regidoria d'Igualtat, es porta ja diversos mesos avaluant les febleses i fortaleses del municipi en matèria d'igualtat, confeccionant propostes de millora i posant en valor mesures que ja s'estan impulsant per al seu reforç en aquesta matèria en l'anterior PMIO.

“Aquest segon Pla naix amb l'expectativa de constituir el marc d'acció general per a l'activitat a desenvolupar en matèria d'igualtat municipal en els pròxims anys a Catarroja. La seua elaboració no és només una presentació d'intencions, suposa un compromís per part de la corporació local, a través d'una sèrie d'objectius i accions a desenvolupar que ens obligarà a dotar-los dels mitjans i recursos necessaris per a la seua posada en marxa”, explica Beatriz Sierra, regidora d'Igualtat.

Després de la presentació d'aquest II Pla d'Igualtat d'Oportunitats de Catarroja, que ja es pot consultar al web municipal, ha tingut lloc la Escola de Feminisme que ha tractat la participació de la dona en un sector de l'oci masculinitzat com el dels videojocs. Sota el títol ‘Women in games: el paper dels dones a l’indústria dels videojocs’, Gisela Vaquero, Beatriz Olcina i Sara Galiana, ens han acostat, des dels seus respectius camps d'acció com en els últims anys el paper de la dona està sent més rellevant en aquest camp i com es desenvolupa el seu treball en un sector que també camina cap a la Igualtat.